माउंट एवरेस्ट
माउंट एवरेस्ट बिस्व के सभसे ऊँच परबत चोटी हऽ। ई हिमालय के महालंगुर हिमाल नाँव के परबत श्रेणी में बाटे। एहिजा से नेपाल आ तिब्बत (चीन) के बाडर गुजरे ला। एकरा के सगरमाथा (नेपाली) आ चोमोलुन्गमा (तिब्बती) नाँव से भी जानल जाला।

एह परबत चोटी के ऑफिशियल ऊँचाई  मानल जाला।   ऊँचाई के नापजोख 1955 में भारतीय सर्वेक्षण में भइल जेकरा बाद में चीनी सर्वेक्षण कन्फर्म कइल। कुछ दिन ले नेपाल आ चीन में एकरे ऊपर असहमती रहल कि बर्फ वाली ऊँचाई 8848 मीटर (नेपाली दावा) के मानल जाव कि चट्टानी ऊँचाई 8844 मीटर (चीन के दावा) के मानल जाय। एगो समझौता में चीन नेपाली दावा के मान लिहलस आ नेपालो चट्टानी ऊँचाई के मान के अलग से पहिचान लिहलस।

एकर वर्तमान नाँव, 1865 में लंदन में मौजूद रॉयल ज्याग्रफिकल सोसाइटी द्वारा, ओह समय में भारत के सर्वेयर जनरल एंड्रयू वाघ के सुझाव पर रखल गइल; वाघ अपना से पहिले सर्वेयर जनरल रहल सर जार्ज एवरेस्ट के नाँव पर रखे के सलाह दिहलें हालाँकि, एवरेस्ट खुद एह बात से सहमत ना रहलें।

संदर्भ

परबत चोटी
नेपाल के भूगोल
तिब्बत के परबत
भूगोल